ຜູ້ອຳນວຍການ ຕຳຫຼວດລັບ ສຫລ ຈະຖືກສອບຖາມ ໂດຍ ກຳມະການ ສະພາຕ່ຳ
ຜູ້ອຳນວຍການ ຕຳຫຼວດ​ລັບ ສຫລ ທີ່ໃຫ້ການອາລັກຂາ ປະທານາທິບໍດີ ຈະ​​ໃຫ້ກາ ນ​ຕໍ່ຄະ​ນະ​ກຳມະການ ຂອງສະພາຕ່ຳ.
ຜູ້ອຳນວຍການຕຳຫລວດລັບສະຫະລັດ ທີ່ໃຫ້ການອາລັກຂາ ປະທານາທິບໍດີຫຼື Secret Service ຈະໃຫ້ການຕໍ່ຄະນະກຳ ມະການຂອງສະພາຕ່ຳ ໃນວັນອັງຄານມື້ນີ້ ກ່ຽວກັບເຫດການ ສຳຄັນໃນການຂາດຕົກບົກຜ່ອງເລື່ອງຄວາມປອດໄພ ທີ່ທຳ ນຽບຂາວໃນຕົ້ນເດືອນນີ້ ທ່ານນາງ Julia Pierson ຄາດວ່າ ຈະຖືກສອບຖາມຢ່າງໜັກ ຈາກບັນດາຜູ້ແທນສະພາ ກ່ຽວກັບການາຂາດຕົກບົກຜ່ອງ ໃນ ເລື່ອງຄວາມປອດໄພ ພ້ອມດ້ວຍອຸບັດເຫດ ທີ່ໜ້າອັບອາຍຂາຍ ໜ້າຫຼາຍໆຄັ້ງ ທີ່ພົວພັນກັບໜ່ວຍຕຳຫຼວດ ລັບ ທີ່ຮັບຜິດຊອບ ໃນການປົກປ້ອງ ປະທານາທິບໍດີ Barack Obama ແລະ ຄອບຄົວຂອງທ່ານນັ້ນ ອຸບັດເຫດອື່ນໆ ແມ່ນຮວມທັງຄວາມບໍ່ສາມາດ ໃນການຕອບໂຕ້ໂດຍທັນທີ ຕໍ່ມືປືນຄົນ ນຶ່ງ ທີ່ຍິງປືນໃສ່ທຳນຽບຂາວໃນປີ 2011 ຂ່າວນອງນັນເລື່ອງໂສເພນີທີ່ ພົວພັນກັບ ບັນ ດາຕຳຫລວດລັບ ໃນລະຫວ່າງທີ່ ປະທານາທິບໍດີ ເດີນທາງໄປປະເທດໂຄລອມເບຍ ໃນ ປີ 2012 ແລະການດື່ມເຫລົ້າໃນຕອນກາງຄືນເມື່ອເດືອນມີນາຜ່ານມາ ທີ່ພາໃຫ້ມີການ ຖືກສົ່ງຕຳຫລວດລັບສາມຄົນກັບຄືນບ້ານ ໃນລະ ຫວ່າງທີ່ປະທານາທິບໍດີ ເດີນທາງໄປນະຄອນ Amsterdam ຢູ່ໃນອຸບັດເຫດຫວ່າງມໍ່ໆມານີ້ ທ້າວ Omar Gonzalez ອາຍຸ 42 ປີ ຖືກຈັບຫລັງຈາກ ລາວໄດ້ປີນຂ້າມຮົ້ວທຳນຽບຂາວ ແລ່ນຂ້າມເດີນຫຍ້າແລະເຂົ້າໄປໃນ ຕຶກທຳນຽບຂາວ ໃນຂັ້ນຕົ້ນຕຳຫລວດລັບ ກ່າວວ່າ ທ້າວ Gonzalez ໄດ້ຖືກ ຈັບໄດ້ຢູ່ຂ້າງໃນປາກປະຕູ ເຂົ້າ ແຕ່ລາຍງານຂ່າວໃນວັນຈັນວານນີ້ແຈ້ງວ່າ ລາວໄດ້ແລ່ນຜ່ານຍາມຄົນນຶ່ງ ຢູ່ປະຕູ ເຂົ້າດ້ານໜ້າ ແລະແລ່ນໄປຕາມທາງຍ່າງກາຍ ຂັ້ນໄດ ທີ່ນຳໄປສູ່ບ່ອນຢູ່ຂອງຄອບຄົວ ປະທານາທິບໍດີກ່ອນທີ່ລາວໄດ້ຖືກຈັບໄດ້